Actis
Store norske leksikon,Samfunn,Sivilsamfunn,Interesseorganisasjoner
Actis er en paraplyorganisasjon for frivillige organisasjoner og sammenslutninger som arbeider med ruspolitikk. Samarbeidet omfatter alkohol- og narkotikapolitiske organisasjoner innen forebygging, behandling og oppfølging av personer som har eller har hatt avhengighetsproblemer. Actis har også som formål å hjelpe folk som er blitt avhengige av pengespill. Actis ble opprettet i 2003 for å etterfølge Avholdsfolkets Landsråd, som samtidig ble nedlagt.
Ved starten i 2003 var 26 organisasjoner knyttet til nettverket, i 2022 var antallet 37. Actis har hovedkontor i Oslo og en stedlig representant i Brussel. Inger Lise Hansen er generalsekretær siden 2022 og Geir Riise er styreleder siden 2022.Actis er tilsluttet NordAN, et nordisk alkohol- og narkotikapolitisk samarbeid, og Eurocare (Advocacy for the Prevention of Alcohol Related Harm in Europe), som er et samarbeidsorgan for frivillige organisasjoner i Europa, EPHA (European Public Health Alliance) med sete i Brussel og Global Alcohol Policy Alliance. Les mer i Store norske leksikon rus alkohol narkotika Eksterne lenker Actis